section_heading: Životopis
paragraph_text: Kraće vrijeme radio je u Ministarstvu poljoprivrede kao apsolvent agronomije. Nakon toga zaposlio se na novoformiranom Kartografskom odjelu pri poduzeću Učila u Zagrebu, gdje je i položio stručni ispit za kvalificiranog radnika kartografske (grafičke) struke 1951. godine. Zajedno s drugim kartografima izradio je mnoge zidne fizičke, političke i povijesne karte i atlase za osnovne škole i visokoškolske ustanove, ali i velike geografske atlase i leksikografska izdanja.